WEFForum-ը, որ տառասխալով է գրված, World Economic Forum-ն է (հապավումը՝ WEForum): Դա Դավոսի ամենամյա միջազգային համաժողովները կազմակերպող շվեյցարական հիմնադրամն է: Նրանք ամռանն էլ համաժողովներ են անցկացնում Վիեննայում, ուղղակի դրանք Դավոսի չափ հայտնի չեն: Իսկ տարվա մնացյալ 360 օրերին որեւէ գործունեություն ծավալելու համար WEF-ը միջազգային փորձագետների կամավորական համացանց է ստեղծել` մոտ 1000 անձի կազմով, որոնք բաժանված են 80-90 մասնագիտական խմբերի եւ տարին գոնե մեկ անգամ Դուբայում ընդհանուր հավաք-քննարկումներ են անցկացնում: Այդ փորձագիտական խմբերից որոշները 2012-16-ին կոչվել են Global Agenda Councils, հիմա վերանվանվել են Global Future Councils: